wickkiey/tamil-wikipedia-markdown huggingface dataset:
# அமர் திறப்பு


**அமர் திறப்பு** (*Amar Opening*) என்பது பின் வரும் சதுரங்கத் திறப்பு நகர்வுகளை கொண்டு தொடங்குகிறது. இத்திறப்பை பாரிசு திறப்பு, போதை குதிரை திறப்பு அல்லது அமோனியா திறப்பு போன்ற பெயர்களாலும் அழைக்கப்படுகிறது.  
அமோனியாவின் வேதியியல் வாய்ப்பாடும் (NH3) இத்திறப்பின் முதல் நகர்வும் (Nh3) ஒன்றாக இருப்பதால் அமர் திறப்பு சில சமயங்களில் அமோனியா திறப்பு என்றழைக்கப்படுகிறது. 1930 களில் பாரசீகத்தைச் சேர்ந்த சார்லசு அமர் இத்திறப்பை முதன்முதலில் விளையாடினார். போலந்து மற்றும் பிரெஞ்சு நாட்டைச் சேர்ந்த சதுரங்க கிராண்டு மாசுட்டர் சவியெல்லி டார்ட்டகோவர் இவ்வகைத்திறப்புக்கு அமர் திறப்பு எனப் பெயரிட்டார். இவ்விரண்டு பெயர்களையும் இவர் பயன்படுத்தினார் என்பது குறிப்பிட்த்தக்கது. இலண்டனைச் சேர்ந்த சதுரங்க சதுரங்க வீர்ர் திம் ஆர்டிங் என்பவர் இந்நகர்வை அமர் என்ற ஆங்கில சொல்லின் விரிவாக்கம் கட்டுக்கடங்காத பைத்தியம் மற்றும் கேலிக்கிடமான திறப்பு (Absolutely mad and ridiculous) என்ற பொருள் கொண்டது என நகைச்சுவையாகத் தெரிவிப்பதுண்டு.  

வழக்கத்திற்கு மாறான அரிய திறப்பு முறை என்பதால் Nh3 திறப்பை சதுரங்க கலைக்களஞ்சியம் ஏ0 என்ற குறியீட்டால் குறிக்கிறது.  

## விவாதங்கள்

தர்கின் திறப்பைப் போலவே இத்திறப்பிலும் வெள்ளை தன்னுடைய குதிரையை எந்தவொரு பொருத்தமான காரணமுமில்லாமல் விலாப்புறத்தில் வெளியே கொண்டுவருகிறது. இவ்வாறு வெளியே கொண்டுவருவது அலங்கோலமானது. விலாப்புறத்து குதிரை வலிமையற்றது என்று சீக்பெர்ட் தாரசு கூறுகிறார். எனினும் ராசா பக்கத்து குதிரையை வெளியே கொண்டுவருவது ராசா பக்கத்து கோட்டை காட்டுவதற்கான தயாரிப்பு என கருதி இதையும் ஒரு பொதுவான நகர்வாக கருதலாம் என்று கருதுவோரும் உண்டு. குதிரையை 1.Na3 நகர்வு செய்வதைக்காட்டிலும் 1.Nh3 நகர்வு செய்வது பொதுவானது என்பாரும் உண்டு. .  
வெள்ளையின் இந்த முதல் நகர்வுக்கு எதிராக கருப்பு பொதுவாக 1...d5 என விளையாடுவது வழக்கம். இரண்டாவது நகர்வின் போது கருப்பு 2...Bxh3 என விளையாடி வெள்ளையின் சிப்பாய் கட்டமைப்பை சீர்குலைக்கின்ற அச்சமூட்டும் நகர்வினை விளையாட திட்டமிடுகிறது என பொருளாகும். இதற்கு பதிலாக வெள்ளை 2.g3 என விளையாடும். எனவே கருப்பு மீண்டும் மையத்தை குறிவைத்து 2...e5. என விளையாடும்.  

## பெயர் சூட்டப்பட்ட மாறுபாடுகள்

அமர் திறப்பு சதுரங்க திறப்பில் பல பெயர்சூட்டப்பட்ட மாறுபாடுகள் விளையாடப்படுகின்றன. இவற்றில் மிகவும் பிரபலான திறப்பு பாரிசு பலியாட்டம் எனப்படும் சதுரங்கத் திறப்பாகும். 1.Nh3 d5 2.g3 e5 3.f4?! Bxh3 4.Bxh3 exf4. பாரிசு பலியாட்டத் திறப்பில் கருப்பு மையப்பகுதியில் நிலையாக இடம்பிடிப்பதை வெள்ளை அனுமதிக்கிறது. கருப்புக்கு சில அதிக புள்ளிகள் கிடைப்பதையும் வெள்ளை அனுமதிக்கிறது. கொடுக்கப்பட்ட பலியும் வீணாகப் போகுமோ என்ற சந்தேகத்தையே அளிக்கிறது. பாரிசு பலியாட்ட்த்தில் பெயரிடப்பட்ட ஒரேயொரு மாறுபாடு கெண்ட் பலியாட்டம் மட்டுமே.: 5.0-0 fxg3 6.hxg3. இவ்வகையான மாறுபாட்டை முதலில் தார்டாகோவர், 1933 ஆம் ஆண்டு ஆண்டோர் லைலியெந்தாலை எதிர்த்து பாரிசில் விளையாடும்போது பயன்படுத்தினார்.  
இதைதவிர மற்றொரு பெயரிடப்பட்ட மாறுபாட்டு நகர்வும் 1...e5 நகர்வில் விளையாடப்படுகிறது. கிரேசி காட் எனப்படும் இம்மாறுபாட்டில் : 1.Nh3 e5 2.f3 d5 3.Nf2 என்ற போக்கில் நகர்வுகள் இருக்கும்.  

= மேற்கோள்கள் ==  
- 
- 
- 
-
# பரணி

**பரணி** என்ற தலைப்பில் உள்ள கட்டுரைகள்:  

- பரணி (இலக்கியம்)
  - சித்திரைப் பரணி
  - கலிங்கத்துப்பரணி
  - தக்கயாகப் பரணி
  - மோகவதைப் பரணி (நூல்)
  - கலிங்கத்துப் பரணி (ஒட்டக்கூத்தர் நூல்)
  - பாசவதைப் பரணி
  - அஞ்ஞவதைப் பரணி
  - கொப்பத்துப் பரணி
  - இரணியவதைப் பரணி
  - கூடலசங்கமத்துப் பரணி
- பரணி (நட்சத்திரம்)
- பரணி (புதினம்)
- பரணி கலையகம்
- பரணி (நடிகர்)
- பரணி (இசையமைப்பாளர்)
- பரணி பரணி (விளையாட்டு)
# சந்திரா ரணராஜ



**சந்திரா ரணராஜ** (Chandra Ranaraja, பி. 1939 – இ. 2 March 2016) இலங்கையின் முதல் பெண் மேயர் ஆவார். 1990 இல் இவர் கண்டியின் மேயராகத் தேர்ந்தெடுக்கப்பட்டார்.  

## குடும்பம்
சந்திரா, குடும்பத்தின் ஏழு குழந்தைகளில் மூத்தவராக 1939 இல் அனுராதபுரத்தில் பிறந்தார். இவருடைய தாத்தா, டி. பி. பி. மகாதியூல்வேவா, பிரித்தானிய ஆட்சியின் கீழ் இருந்த இலங்கையின் சிறு கிராமங்களில் வழக்குகளைத் தீர்க்கும் நடுவர்களின் தலைவராக இருந்தார். இவரின் தந்தை எஸ். ஹெச். மகாதியூல்வேவா இலங்கையின் அனுராத புரத்தில் கச்சேரி முதலியாராகவும், 1947 முதல் 1952 வரை கலவெவை தொகுதிக்கான நாடாளுமன்ற உறுப்பினராகவும் இருந்தார். இவர், வடக்கு மத்தியப் பிராந்தியத்திலிருந்து முதன்முதலில் பேராதனை கல்லூரிக்குச் சென்ற முதல் பெண்மணி ஆவார். 1961 இல் ஆசிரியர் படிப்பில் பட்டம் பெற்றார். என்பவரை மணந்த பின் கண்டிக்கு இடம்பெயர்ந்தார். அங்கு கண்டி மகளிர் பள்ளியில் ஆசிர்யர் பணியில் சேர்ந்தார். பின்னர் உள்ளூர் அரசியலில் கவனம் செலுத்தத் தொடங்கினார். கண்டியின் நகராட்சிக் குழுவுக்கானத் தேர்தலில் வெற்றி பெற்று அதன் உறுப்பினரானார். சந்திரா தன்னுடைய பதவிக்காலத்தில் கண்டியின் பாரம்பரியத்தைப் பாதுகாப்பதிலும் பேணுவதிலும் நல்ல வழக்குரைஞராக உறுதியுடன் செயல்பட்டார். இவருடைய மகள் அருணை பிலிப்பைன்சு நாட்டின் தூதராக உள்ளார். சந்திரா ரத்னராஜ 2016 ஆம் ஆண்டு மார்ச் இரண்டாம் நாள் தனது 77 ஆம் வயதில் இறந்தார்.
# கவிதா (திரைப்படம்)


***கவிதா*** ( Kavitha) தமிழ் மொழியில் வெளிவந்தத் திரைப்படமாகும். இதை டி. ஆர். ரகுநாத் என்பார் இயக்கியுள்ளார். எம். ஆர். ராதா,எம். என். நம்பியார், ராஜசுலோச்சனா முக்கிய கதாப்பாத்திரங்களில் தோன்றி நடித்துள்ளனர்.  

## கதைசுருக்கம்

கவிதா, சபாபதி முதலியார் என்ற செல்வந்தரின் ஒரே செல்ல மகள் ஆவாள். அவள் ஒரு கலைஞரான துரையை நேசிக்கிறாள். இதற்கிடையில் முதலியார் நோய்வாய்ப் படுகிறார். அவர் மலேசியாவில் வசிக்கும் தனது சகோதரியின் மகனான ராஜசேகரனை கவிதாவிற்கு திருமணம் செய்து வைக்க விரும்புகிறார். கவிதா, காதல் மற்றும் பாசத்திற்கும் இடையே பிணைக்கப்பட்டு செய்வதறியாது திகைக்கிறாள். அவளது தந்தையின் அன்பிற்கும் அவரது தியாகத்திற்கும் முக்கியத்துவம் அளித்து தனது காதலை துறக்க முடிவெடுத்து ராஜசேகரனை மணக்கிறாள். ஆனால் வெகுவிரைவில் அவன் பெருங்குடிகாரன் என்ற உண்மையை உணர்கிறாள். அவளது தந்தையிடம் சென்று அடிக்கடி பணம் வாங்கி வரச் சொல்லி அவளை அடித்துத் துன்புறுத்துகிறான். இதைக் கண்ட முதலியார் மிகவும் மன வேதனையடைகிறார். இதற்கிடையே கவிதாவைப் போலவே தோற்றமுடைய பொன்னம்மா என்ற பெண் அக்குடும்பத்தில் நுழைகிறாள்.பொன்னம்மா கவிதாவிற்கு ஆறுதல் அளித்து, ராஜசேகரனிடம் மனம் திருந்த ஆலோசனை அளிக்கிறாள்.  

ஆனால், ராஜசேகரன் கவிதாவை ஒரு மனநல மருத்துவமனையில் சேர்த்துவிட்டு, பொன்னம்மாவை கவிதாவைப் போல மாற்றி முதலியாரிடம் அனுப்புகிறான். கவிதா  
ராஜசேகரனின் உண்மையான அடையாளத்தைப் பற்றி சந்தேகப்படுகிறாள். ராஜசேகரனைப் பற்றிய உண்மையை தெரிந்த பொன்னம்மா முதலியாரிடம் அதைப் பற்றி கூற இயலாமல் கவிதாவாகவே நடிக்கிறாள். எனினும், பொன்னம்மாவிற்கு உடல்நிலை சரியில்லாத காரணத்தால் இறந்து போகிறாள். இதற்கிடையில், கவிதாவின் உறவினர்களான துரை,கோமதி மற்றும் கவிதாவின் தோழி லீலா ஆகிய மூவரும் சேர்ந்து ராஜசேகரனைப் பற்றிய உண்மைகளை வெளிக்கொணர முயல்கின்றனர். எப்படி உண்மையை வெளிக் கொணர்கின்றனர், கவிதாவை அவனிடமிருந்து எவ்வாறு காப்பாற்றினார்கள் என்பது மீதிக் கதையாகும்.  

## நடிப்பு
இப்பட்டியல் பிலிம் நியூஸ் ஆனந்தன் என்பவரின் தகவல் தொகுப்பு  

| எண். | பாடல் | பாடகர்கள் | பாடல் வரிகள் | நேரம் (நி.:நொ.) |
| --- | --- | --- | --- | --- |
| 1 | *பார்க்க பார்க்க மயக்குதடி* | பி. சுசீலா & கே. ஜமுனா ராணி | ஏ. மருதகாசி |  |
| 2 | *ஊரிருந்தும் வீடில்லை* | எம். ராஜேஸ்வரி |  |  |
| 3 | * கண்ணுக்குள்ளே ஒன்னிருக்கு* | டி. எம். செளந்தர்ராஜன் & கே. ஜமுனா ராணி |  |  |
| 4 | *உள்ளே இருக்கும் பொன்னம்மா* |  |  |  |
| 5 | * மணக்கும் ரோஜா மைலேடி* | ஏ. எல் ராகவன் & கே. ஜமுனா ராணி |  |  |
| 6 | *பறக்கும் பறவைகள் நீயே* | பி. பி. ஸ்ரீனிவாஸ் & கே. ஜமுனாராணி | கண்ணதாசன் |  |
| 7 | *மேகம் வந்தது மின்னல் வந்தது* | பி. சுசீலா |  |  |
| 8 | *அப்பா உன் மகளை பார்த்தாயா* | } |  |  |
# ஆவாரம் பூ (திரைப்படம்)



**ஆவாரம் பூ** (*Aavaram poo*) என்பது 1992 இல் வெளியான தமிழ் நாடகத் திரைப்படமாகும். இத்திரைப்படத்தில் முன்னணிக் கதாபாத்திரங்களில் வினீத், நந்தினி மற்றும் நாசர் ஆகியோர் நடித்திருந்தனர். இத்திரைப்படம் கே. ஆர். என்டர்பிரைசஸ் நிறுவனத்தால் தயாரிக்கப்பட்டுள்ளது. இளையராஜா இத்திரைப்படத்திற்கு இசையமைத்துள்ளார். சூன் 5, 1992 ம் திகதி இசை வெளியிடப்பட்டுள்ளது. இத்திரைப்படம் 1980 இல் மலையாள மொழியில் வெளிவந்த "தகரா" எனும் திரைப்படத்தின் மீளுருவாக்கம் ஆகும்.  

## கதைச்சுருக்கம்
சக்கரை (வினித்) புத்திசுவாதீனம் குறைந்த அனாதை . அவனுடைய வெகுளித்தனத்தை அக்கிராமமக்கள் தங்களுக்குச் சாதகமாகப் பயன்படுத்தி வந்தனர். சக்கரை அவ்வூரின் தேவரிடம் (நாசர்) பணிபுரிந்து வந்தான். தேவருக்கு இரு மனைவியர். முதல் மனைவியான லட்சுமியுடன் ஏற்பட்ட பிரச்சனைகளிற்கு பிறகு வேறொரு பெண்ணை (சுலக்சனா) திருமணம் செய்திருந்தார். சக்கரை தேவரின் மகளான தாமரையுடன் (நந்தினி) மென்மையான போக்கிலும் வெகுளித்தனமாகவும் பழகி வந்தான். தாமரையினால் அவமானப்பட்ட ஆசாரி (கவுண்டமணி) சர்க்கரையை மூளைச்சலவை செய்தான். அதனால் சர்க்கரை தாமரையுடன் உடல்ரீதியிலான தொடர்பை ஏற்படுத்திக் கொண்டான். சில காலங்களுக்கு பிறகு தேவருக்கு இவர்களுடைய உறவு குறித்து தெரியவர தாமரைக்குக் குடிகாரனான செங்கோடனுடன் திருமணத்திற்கும் ஏற்பாடு செய்தார். அதன்பின்னர் சக்கரையுடன் தாமரை சேர்கிறாளா என்பது இறுதிக்கதையாகும்.  

## நடிகர்கள்

- வினித்-சர்க்கரை
- நந்தினி-தாமரை
- நாசர்-தேவர்
- கவுண்டமணி-ஆசாரி
- சுலக்சனா-தேவரின் இரண்டாவது மனைவி
- வல்சரா மேனன்-லட்சுமி , தேவரின் முதல் மனைவி
- அனு ஆனந்த்-பாலு
- இந்திரஜித்
- சீனா அந்தோணி
- விசித்ரா
- மாஸ்டர் தீபக்
- பேபி ஸ்ரீதேவி
- சார்மிலி-பாப்பா
- பயில்வான் ரங்கநாதன்-பயில்வான்
- பரதன் (சிறப்புத்தோற்றம்)

## இசை
இத்திரைப்படத்திற்கு இளையராஜா இசையமைத்திருந்தார். 1992 ஆம் ஆண்டு இத்திரைப்படத்திற்கான இசை வெளியிடப்பட்டுள்ளது. இத்திரைப்படத்தில் உள்ள 6 பாடல்களை புலமைப்பித்தன் மற்றும் கங்கை அமரன் ஆகியோர் எழுதியுள்ளனர்.
# யாசிகா ஆனந்த்



**யாசிகா ஆனந்த்** (*Yashika Aannand*) என்பவர் இந்திய திரைப்பட நடிகையும், பஞ்சாப் மாடல் அழகியும் ஆவார். இவர் துருவங்கள் பதினாறு திரைப்படம் மூலம் அறியப்பட்டார்.  

விஜய் தொலைக்காட்சியில் 2018ல் பிக் பாஸ் தமிழ் 2 என்ற நிகழ்ச்சியில் பங்கேற்றார்.  

## திரைப்படங்கள்
| 2016 | *கவலை வேண்டாம்* | நீச்சல் பயிற்சியாளர் | தமிழ் |  |
| --- | --- | --- | --- | --- |
| *துருவங்கள் பதினாறு* | ஸ்ருதி | தமிழ் |  |  |
| 2017 | *பாடம்* | இந்தி ஆசிரியை | தமிழ் |  |
| 2018 | ''இருட்டு அறையில் முரட்டு குத்து | காவ்யா | தமிழ் |  |
| *மணியார் குடும்பம்* | தமிழ் | சிறப்புத் தோற்றம் பாடலில் |  |  |
| *நோட்டா* | சில்பா | தமிழ் |  |  |
| 2019 | *கழுகு 2* | தமிழ் | பாடலில் தோற்றம் |  |
| *ஓடவும் முடியாது ஒளியவும் முடியாது* | தமிழ் | தயாரிப்பில் |  |  |
| *மஹத் ராகவேந்திரா * | தமிழ் | படபிடிப்பில் |  |  |
| *ஜோம்பிளி * | தமிழ் | படபிடிப்பில் |  |  |
| 2022 | *பெஸ்டி* | யாசிகா | தமிழ் | } |

### தொலைக்காட்சி நிகழ்ச்சிகள்
| ஆண்டு | நிகழ்ச்சி | கதாப்பாத்திரம் | மொழி | தொலைக்காட்சி |  |
| --- | --- | --- | --- | --- | --- |
| 2018 | *பிக் பாஸ் தமிழ் 2* | தமிழ் | விஜய் தொலைக்காட்சி |  |  |
| 2018 | *ஜோடி நம்பர் ஒன் சீசன் 10* | குழு தலைவர் | தமிழ் | விஜய் தொலைக்காட்சி | } |

## ஆதாரங்கள்
# அசாபோரேன்



**அசாபோரேன்** (*Azaborane*) என்பது வழக்கமாக ஒரு போரான்-ஐதரைடு தொகுதியைக் குறிக்கும். இத்தொகுதியின் BH உச்சிகள் N அல்லது NR குழுக்களால் இடப்பெயர்ச்சி செய்யப்பட்டிருக்கும். ( R = H , கரிம பதிலியாகும்)  

பல தொடர்புடைய போரேன்கள் போல இந்த தொகுதிகளும் பன்முகம் கொண்டவையாக உள்ளன. எனவே இவற்றையும் குளோசோ, நிடோ, அராக்னோ, இத்யாதி என வகைப்படுத்த இயலும். பன்முகக் கூடு எலக்ட்ரான் இணை கோட்பாட்டிற்கான வேடு விதிகளின் படி வரையறுப்பதென்றால் NR 4 எலக்ட்ரான் உச்சியையும் N 3 எலக்ட்ரான் உச்சியையும் கொண்டிருக்கும். மின்சுமை-நடுநிலை நிடோ-( NB10H13 ( அதாவது (NH)(BH)10), குளோசோ-NB11H12 ( அதாவது (NH)(BH)11) போன்றவை முதன்மையான எடுத்துக்காட்டுகளாகும்.  

இமினோபோரேன்கள் (வாய்ப்பாடு = RN=NR'), போரசீன்கள் போன்ற எளிய சேர்மங்களும் அசோபோரேன்கள் என்றே குறிப்பிடப்படுகின்றன.
# கே. எஸ். ஜி. வெங்கடேஷ்



கேஎஸ்ஜி வெங்கடேஷ் என்பவர் (பிறப்பு டிசம்பர் 23, 1954) இந்திய திரைப்பட நடிகர் மற்றும் தயாரிப்பாளராவார். இவர் இயக்குநர் கே. எஸ். கோபாலகிருஷ்ணன் அவர்களின் மகன்.  

எண்ணற்ற தொலைக்காட்சி தொடர்களில் நடித்துள்ளார்.  

## திரைப்படத்துறை
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1989 | *அத்தைமடி மெத்தையடி* | தமிழ் | கதாநாயகனாக |  |
| 1992 | *நாளைய செய்தி* | தமிழ் |  |  |
| 1994 | *மனிதன்* | தமிழ் |  |  |
| 1999 | *ஆசையில் ஒரு கடிதம்* | தமிழ் |  |  |
| 2014 | *சதுரங்க வேட்டை* | தமிழ் |  |  |
| 2015 | *பாயும் புலி* | ரத்தினவேல் | தமிழ் |  |
| 2016 | *காதலும் கடந்து போகும்* | யாழினி தந்தை | தமிழ் |  |
| 2016 | *றெக்க* | மாலாவின் தந்தை | தமிழ் |  |
| 2017 | *குற்றம் 23* | தென்றலின் தந்தை | தமிழ் |  |
| 2017 | *பீச்சாங்கை* | உத்தமன் | தமிழ் |  |
| 2017 | *மாயவன் (திரைப்படம்)* | குமரனின் தந்தை | தமிழ் |  |
| 2017 | *பலூன்* | சினிமா தயாரிப்பாளர் | தமிழ் |  |
| 2018 | *ஸ்கெட்ச்* | தமிழ் |  |  |
| 2018 | *கஜினிகாந்த்* | காயத்ரியின் அப்பா | தமிழ் |  |
| 2018 | *நோட்டா* | வரதராஜன் | தமிழ் | } |

## தொலைக்காட்சி
- நந்தினி (2017 - 2018, 300 அத்தியாயங்களுக்கும் மேலாக)
- பொண்ணுக்கு தங்க மனசு (2018 - தற்போது)

## ஆதாரங்கள்
# போரேன் கார்பனைல்



**போரேன் கார்பனைல்** (*Borane carbonyl*) என்பது H<sub>3</sub>BCO. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்நிறமற்ற வாயுவானது போரேன் மற்றும் கார்பனோராக்சைடு ஆகியவற்றின் கூட்டு விளைபொருளாகும். போரேன்-ஈதர் அணைவுச் சேர்மங்களுடன் கார்பனோராக்சைடு சேர்த்து வினைபுரியச் செய்வதால் இச்சேர்மம் உருவாகிறது. கருத்தியல் மற்றும் வழிகாட்டி என்ற நிலையில்தான் இச்சேர்மம் இச்சேர்மம் ஆராயப்பட்டு வருகின்றது. நீரிய காரத்துடன் போரேன் கார்பனைல் வினைபுரிந்து போரான்கார்பனேட்டு, H3BCO22− உருவாகிறது. கட்டமைப்பில் B-C, 1.529, C-O, 1.140; 1.194 Å. என்ற பிணைப்பு இடைவெளிகள் உள்ளன. H-B-H பிணைப்புக் கோணம் 113.7° ஆகும். CO பிணைப்பின் அதிர்வுப்பட்டை 2165 செ.மீ−1, 22 செ.மீ−1 என்று கணக்கிடப்பட்டுள்ளது தனி கார்பனோராக்சைடைக் காட்டிலும் இது அதிகமாகும்.
# பீச்சாங்கை



**பீச்சாங்கை** என்பது இந்திய தமிழ் நகைச்சுவைத் திரைப்படமாகும். இதனை அசோக் எழுதி இயக்கியிருந்தார்.  

ஆர். எஸ். கார்த்திக், அஞ்சலி ராவ் ஆகியோர் முக்கிய வேடங்களில் நடித்திருந்தனர். இவர்களுடன் எம்.எசு. பாசுகர், விவேக் பிரசன்னா, சுருதி மேனன், அருண் என எண்ணற்றோர் நடித்திருந்தனர்.  

படத்துக்கு கவுதம் ராஜேந்திரன் ஒளிப்பதிவு செய்துள்ளார். படத்துக்கான இசையை பாலமுரளி பாலு அமைத்துள்ளார்.  

## ஆதாரங்களும் மேற்கோள்களும்
# ஆர். எஸ். கார்த்திக்



**ஆர். எஸ். கார்த்திக்** என்பவர் இந்திய திரைப்பட நடிகராவார். இவர் 2017ல் பீச்சாங்கை என்ற திரைப்படத்தில் நடித்து பிரபலமானார். அதற்கு முன் இவர் சவாரி, அச்சம் என்பது மடமையடா, மாநகரம் போன்ற படங்களிலும் நடித்துள்ளார்.  

இவருடைய பீச்சாங்கை திரைப்படத்திற்காக ஸ்டுடியோ ஒன் ஸ்டார் ஐக்கான் விருது கிடைத்தது.  
## திரைப்படங்கள்
| 2017 | *பீச்சாங்கை* | *எஸ். முத்து* |
| --- | --- | --- |

## ஆதாரங்களும் மேற்கோள்களும்
# அது இது எது



**அது இது எது** என்பது விஜய் தொலைக்காட்சியில் 2009 முதல் 2019 ஆம் ஆண்டு வரை ஒளிபரப்பான நகைச்சுவை தொலைக்காட்சி நிகழ்ச்சி ஆகும். இந்த நிகழ்ச்சியை முதலில் தொகுப்பாளர் மற்றும் நடிகருமான சிவகார்த்திகேயன் தொகுத்துவழங்கினார், அதன் பிறகு தொகுப்பாளர் மா கா பா ஆனந்த் என்பவர் தொகுத்து வழங்கினார்.  

இந்த நிகழ்ச்சியின் முதல் பருவமானது ஜூன் 6, 2009 முதல் ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இரண்டாம் பருவமானது ஜூலை 29, 2017 முதல் ஒவ்வொரு சனிக்கிழமை மாலை 6 மணிக்கு மற்றும் ஞாயிற்றுக்கிழமை மதியம் 12 மணிக்கும் ஒளிபரப்பானது. அதன் பிறகு ஒவ்வொரு ஞாயிற்றுக்கிழமைகளிலும் மதியம் 3 மணிக்கு ஒளிபரப்பானது.  

## பருவம் 1
முதல் பருவத்தில் குரூப்பிலை டூப்பு, சிரிச்ச போச்சு மற்றும் மாத்தியோசி போன்ற மூன்று சுற்றுக்கள் உண்டு. 3 பிரபலங்கள் கலந்துகொள்ளவர்கள், முதலில் அவர்களுக்கு 1000 மதிப்பெண் கொடுக்கப்படும். ஒவ்வொரு சுற்றிலும் அவர்களின் மதிப்பெண் கணக்கிடப்படும் இறுதியில் யாரிடம் அதிக மதிப்பெண் இருக்கிறன்றது அவரே வெற்றியாளர் ஆவார்.  

இந்த பருவத்தில் சிரிச்ச போச்சு சுற்றில் பங்குபெற்ற நகைச்சுவை நடிகர்கள் ரோபோ சங்கர், ராமர் போன்ற சிலர் தற்பொழுது மிகவும் பிரபலமாக உள்ளார்கள். இந்த பருவத்தை தொகுத்து வழங்கிய சிவகார்த்திகேயன் தமிழ் திரைப்படத்துறையில் எல்லோராலும் அறியப்படும் நடிகராக உள்ளார்.  

## பருவம் 2
இரண்டாம் பருவத்தில் சிங் இன் த ரெயின், சிரிச்ச போச்சு, 5 என்றுதலுக்குள்ள போன்ற சுற்றுக்கள் உண்டு, நான்கு பெயர் இரண்டு அணியாக பங்கு கொள்வார்கள்.  

## பிரச்சனைகள்
இந்த நிகழ்ச்சியில் சிரிச்ச போச்சு என்ற சுற்றில் ஜீ தமிழ் தொலைக்காட்சியில் ஒளிபரப்பான சொல்வதெல்லாம் உண்மை என்ற நிகழ்ச்சியை அவமதிக்கும் விதமாக பேசப்பட்டது என்று வழக்க போடப்பட்டது. அந்த நிகழ்ச்சியை தொகுத்து வழங்கிய நடிகை லட்சுமி ராமகிருஷ்ணன் அவர்களை கிண்டல் மற்றும் அவமானம் செய்யப்பட்டது. அவர் கூறிய வசனங்களான என்னமா இப்படி பன்றிங்கலேம்மா, போலீசை கூப்புடுவான் போன்ற வசனங்கள் மிகவும் பிரபலமானது. இந்த வசனங்களை வைத்து பாடல்கள், நிகழ்ச்சிகள் மற்றும் திரைப்படங்களில் வசனங்களாக பயன்படுத்தினார்கள்.
# மூக்குப் பொடி சித்தர்



**மூக்குப் பொடி சித்தர்** (இறப்பு:09 டிசம்பர் 2018) என்பவர் திருவண்ணாமலையில் வாழ்ந்த சித்தராவார். இவருடைய பெயர், ஊர் என எந்த தகவல்களும் தெரியாததால், மூக்குப் பொடி போடும் பழக்கம் இருந்தால் *மூக்குப் பொடி சித்தர்* என்று அழைக்கப்பட்டார். தினகரன், புதுவை முன்னாள் முதல்வர் இரங்கசாமி ஆகியோர் இவரின் பக்தர்களாக அறியப்பட்டனர். இவரை காண வரும் பக்தர்கள் இவருக்கு மூக்கிப் பொடியை காணிக்கையாகத் தந்தனர்.  

## சித்தரின் வரலாறு
மூக்குப் பொடிச் சித்தரின் இயற்பெயர் *மொட்டையக் கவுண்டர்* ஆகும். இவர் விழுப்புரம் மாவட்டம், சின்னசேலம் அருகே உள்ள இராஜபாளையம் என்ற ஊரில் பிறந்தார். இவரின் மனைவி இறந்த பிறகு திருவண்ணாமலை வந்தார். சிதம்பரத்தில் அதிக நாட்கள் இவர் தங்கிருந்ததாக செய்திதாளில் குறிப்பிடப்படுகிறது.  

அம்மா மக்கள் முன்னேற்றக் கழகத்தின் பொதுச்செயலாளர் தினகரன் மூக்குப் பொடிச் சித்தரை சந்தித்தை ஊடகங்கள் அதிகம் கவனம் கொடுத்தன. அதன் பின் மூக்குப் பொடி சித்தர் அனைவரும் அறிந்தவர் ஆனார். இவர் டிசம்பர் 09, 2018 அதிகாலை நான்கு மணி அளவில் இறுதியாக தங்கிருந்த கிரிவலப்பாதையில் உள்ள சேஷாத்திரி ஆசிரமத்தில் இறந்தார்.  

## மகிமைகள்
கடலூர், விழுப்புரம் உள்ளிட்ட மாவட்டங்கள் புயலால் சேதமாகும் என்பதையும், பணமதிப்பிழப்பு நடவடிக்கையும் முன்கூட்டியே இவர் கூறியுள்ளார். இவர் ஓரிடத்தில் தங்காமல் அடிக்கடி வேறு வேறு இடங்களில் தங்கி வந்தார். நினைவு தெரிந்து சித்தர் குளிப்பதே இல்லை எனவும், இருந்தும் அவருடைய உடலில் இருந்து நறுமண வாசனை வருவதாகவும் பக்தர்கள் தெரிவித்தனர். சித்தரின் பார்வை பட்டாலே நல்லது நடக்கும் என பக்தர்கள் நம்பினர். தமிழகம் மற்றும் புதுவையில் உள்ள அரசியல் பிரபலங்கள் மூக்குப் பொடி சித்தரின் பக்தர்களாக இருந்தனர்.  

## ஆதாரங்கள்

## இவற்றையும் காண்க
# சூப்பர் மாம்



**சூப்பர் மாம்** என்பது 4 நவம்பர் 2018 முதல் முதல் 8 மார்ச்சு 2020 ஆம் ஆண்டு வரை ஜீ தமிழ் தொலைக்காட்சியில் ஒளிபரப்பான குடும்ப விளையாட்டு போட்டி நிகழ்ச்சி ஆகும்.  

இந்த நிகழ்ச்சியின் முதல் மற்றும் இரண்டாம் பருவத்தை தொகுப்பாளினி 'அர்ச்சனா' மற்றும் அவரது மகள் 'சாரா' ஆகியோர் இணைத்து தொகுத்து வழங்கியுள்ளனர். இது சின்னத்திரை நடிகைகள் அவரது குழந்தையுடன் இணைந்து பங்குபெறும் போட்டி நிகழ்ச்சியாகும்.  

## நிகழ்ச்சியின் பருவங்கள்
| முதல் ஒளிபரப்பு | இறுதி ஒளிபரப்பு |  |
| --- | --- | --- |
| **1** | 18 | ஞாயிறு
இரவு 8 மணிக்கு |
| **2** | 16 | ஞாயிறு
இரவு 8 மணிக்கு |

## பருவங்கள்
### பருவம் 1
இந்த நிகழ்ச்சியின் முதல் பருவம் 4 நவம்பர் 2018 முதல் 3 மார்ச்சு 2019 ஆம் ஆண்டு வரை ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இந்த பருவத்தின் வெற்றியாளர் சுவேதா மற்றும் அவரது மகன் ஹரித்திக், அதை தொடர்ந்து இரண்டாம் வெற்றியாளர் பிரீத்தி மற்றும் லேயா ஆவார்கள்.  

### போட்டியாளர்கள்
- ஜெயஸ்ரீ & ரித்வா
- கிருத்திகா லட்டு & ஸ்ரீகா
- மோனிகா & ஜேடன்
- பிரீத்தி & லேயா
- அர்ச்சனா & கவின்
- வனயா & ஸ்ரீ
- கிருத்திகா & விஷ்ணு
- சுவேதா & ஹரித்திக்
- தீபஸ்ரீ & சுஜித்
- அனிதா & ஐஸ்வர்யா

### பருவம் 2

இந்த நிகழ்ச்சியின் இரண்டாம் பருவம் 10 நவம்பர் 2019 முதல் 8 மார்ச்சு 2020 ஆம் ஆண்டு வரை ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இந்த பருவத்தின் வெற்றியாளர் தேவி மற்றும் அவரது மகள் யுவினா ஆவார்கள்.
# இவனுக்கு எங்கேயோ மச்சம் இருக்கு



**இவனுக்கு எங்கேயோ மச்சம் இருக்கு**( *Evanukku Engeyo Matcham Irukku*) என்பது 2018ல் வெளிவந்த வயதுவந்தோருக்கான நகைச்சுவைத் தமிழ் திரைப்படமாகும். இதனை முகேஷ் இயக்கியிருந்தார். இத்திரைப்படத்தில் விமல், ஆஷ்னா சவேரி, பூர்ணா, சிங்கம்புலி ஆகியோர் முக்கிய கதாப்பாத்திரத்தில் நடித்திருந்தனர்.  

## நடிகர்கள்

- விமல் - ஹரி
- ஆஷ்னா சவேரி - சுரேகா
- சிங்கம்புலி -கிரி
- ஆனந்த் ராஜ் - அண்ணாச்சி
- பூர்ணா - எஸ்.ஐ. கீதா
- மன்சூர் அலி கான் - செங்கல்வராயன்
- ஸ்னிஸ்தா
- மியா ராய்
- கே. ராஜன்
- வெற்றிவேல் ராஜா
- ஆத்மா
- லோகேஷ்
- காதல் கந்தஸ்
- சுஜாதா
- சாய் மகாதேவி
- சாய் பிரியா
- மகி சர்னா
# அவதாரம் (1995 திரைப்படம்)



**அவதாரம்**, (*Avatharam*) 1995 இல் வெளிவந்த தமிழ்த் திரைப்படமாகும். நாசர் இத்திரைப்படத்தை எழுதி இயக்கியிருந்தார். இத்திரைப்படமே நாசர் இயக்கிய முதல் திரைப்படமாகும். இத்திரைப்படத்தின் முன்னணி கதாபாத்திரங்களில் நாசர், ரேவதி ஆகியோர் நடித்திருந்தனர். வைத்தியநாதன் இத்திரைப்படத்தைத் தயாரித்திருந்தார். இளையராஜா இத்திரைப்படத்திற்கு இசையமைத்துள்ளார். மேலும் 1995 சூன் 9 அன்று வெளியிடப்பட்டுள்ளது.  

## கதைச்சுருக்கம்
குப்புசாமி (நாசர்) வெகுளியான மனிதன். அவனுக்கு பாண்டியினுடைய (டெல்லி கணேஷ்) நாடக குழுவில் இணைய வேண்டும் என்ற ஓர் கனவு இருந்தது. இவருடைய குழுவே இந்து சமய நிகழ்ச்சிகளில் பல கலைகளை ஆற்றிவந்தது. பாண்டியின் குழுவில் உள்ள வாசி என்பவனின் துர்நடத்தை காரணமாக பாண்டி அவனை குழுவை விட்டு நீக்கிவிட்டு குப்புசாமியை குழுவில் இணைத்துகொள்கிறார். பாண்டியின் மகள் பொன்னம்மா (ரேவதி) பார்வை அற்றவள். பின்னர் பொன்னம்மாவும் குப்புசாமியும் ஒருவரை ஒருவர் காதலிக்கின்றனர். மேடை நிகழ்ச்சிகளுக்கு பணம் கொடுப்போர் பெண்கள் மேடையில் ஆட வேண்டும் என விரும்புகிறார்கள். ஒரு மேடை நிகழ்ச்சியின் போது பாண்டி இறந்து போகவும் அவரின் குழுவில் இருதவர்கள் பிரிந்து சென்றனர். குப்புசாமியும் பொன்னம்மாவும் நடிகர்களாக மாறவேண்டும் என்ற நோக்குடன் ஊரைவிட்டு புறப்பட்டு வாசியுடன் போய் தங்குகின்றனர். ஆனால் வாசியோ பொன்னம்மாவை கற்பழித்துவிட்டு குப்புசாமியை மனநல மருத்துவமனைக்கு அனுப்பிவிடுகிறான். அங்கிருந்து தப்பித்த குப்புசாமி வாசியைப் பழிவாங்குவது கதையின் இறுதி அம்சமாக இருந்தது.  

## நடிகர்கள்
- நாசர் -குப்புசாமி
- ரேவதி - பொன்னம்மா
- பாலா சிங் - வாசி
- ஸ்ரீவித்யா - வழக்கறிஞர்
- டெல்லி கணேஷ் - பாண்டி
- வெண்ணிற ஆடை மூர்த்தி - சிங்காரம்
- சச்சு - சிங்காரத்தின் மனைவி
- காகா இராதாகிருஷ்ணன்
- ஜூனியர் பாலையா - கிருஷ்ணா
- முரளி குமார் - பூங்காவனம்
- சண்முகசுந்தரி - மருதாயி
- வின்சென்ட் ராய் -காவற்துறை அதிகாரி
- தியாகு

## இசை
இத்திரைப்படத்திற்கு இளையராஜா இசையமைத்துள்ளார். 1995 இல் இசை வெளியிடப்பட்டுள்ளது. ஆறு பாடல்கள் இதில் அடங்கியுள்ளது. இசையமைப்பிற்கு மூன்று நாட்களே எடுத்துக் கொள்ளப்பட்டது.. பாடல்வரிகள் வாலியால் எழுதப்பட்டுள்ளது.  

## விருதுகள்
- 1995 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.
# ஸ்ரீராம கிருஷ்ண தரிசனம்



**ஸ்ரீராம கிருஷ்ண தரிசனம்**(Sri Ramakrishna Darshanam) என்பது 2012 ஆம் ஆண்டு சிங்கப்பூரிலும், இந்தியாவிலும் வெளிவந்த திரைப்படம் ஆகும். இத்திரைப்படமானது தமிழ் மற்றும் இந்தி மொழிகளில் வெளியானது. இத்திரைப்படமானது வங்காளத்தைச் சேர்ந்த துறவியான இராமகிருஷ்ணரின் வாழ்க்கை வரலாற்றைத் தழுவி எடுக்கப்பட்ட திரைப்படமாகும். இதனை இயக்கியவர் ஜி. என். தாஸ், தயாரிப்பாளர் ஜி. என். டி. விசன் இன்டர்நேசனல் பிரைவேட் லிமிடெட் ஆகும். இத்திரைப்படம் சென்னையில் ஆகத்து 17 அன்று சுவாமி விவேகானந்தரின் 150 வது பிறந்த நாள் அன்று வெளியிடப்பட்டது.  

## கதை
இத்திரைப்படம் இராமகிருஷ்ணரின் முழு வாழ்க்கையையும் ஆவணமாக்க முற்பட்டுள்ளது. இத்திரைப்படம் ஹூக்லியில் இராமகிருஷ்ணர் பிறந்ததில் இருந்து திரைப்படம் தொடங்குகிறது. பின்னர் அவரின் குழந்தைப்பருவம் விவரிக்கப்பட்டு, பள்ளிப் படிப்பை நிறுத்திவிட்டு இந்திய பண்டைய இலக்கியங்கள் ஆகிய ராமாயணம், மகாபாரதம், புராணங்கள் ஆகியவற்றை படிப்பதில் நேரத்தை செலவிடும் பகுதிகள் விவரிக்கப்படுகின்றது. தியானம் செய்ய ஆரம்பித்த இராமகிருஷ்ணர் பின்னர் கொல்கத்தாவுக்கு வந்துள்ளார். அங்குள்ள காளி கோயிலில் மதபோதகராக வேலை சேர்ந்தார். பின்னர் சிறிது சிறிதாக அவரின் வேலையை விட்டுவிட்டு காடுகளுக்கு சென்று பல நாட்களாக தியானத்தில் ஈடுபட்டு வந்தார். இறுதியாக இராமகிருஷ்ணர் துறவியாக மாறினார். இறுதி நாட்களில் தொண்டைப் புற்று நோய்க்கு ஆளான இராமகிருஷ்ணர் அப்போதும் விடாமல் சாகும் வரை போதனைகளை செய்துள்ளார்.  

## நடிகர்கள்
- விக்னேஷ் (குழந்தைப்பருவ இராமகிருஷ்ணர்)
- சசிகுமார் - இராமகிருஷ்ணர்
- டெல்லி கணேஷ்
- ரவீந்திரநாத்
- சுராஜ்
- லட்சுமி
- உமா

## தயாரிப்பு
இத்திரைப்படத்தின் இயக்குநர் 74 வயது ஜி. என். தாஸ். இவர் சிங்கப்பூரைச் சேர்ந்தவர். தனது ஜி. என். டி. விசன் இன்டர்நேசனல் பிரைவேட் லிமிடெட் சார்பாக, இத்திரைப்படத்தை தயாரித்தார். ராமகிருஷ்ணரின் போதனைகளை பரப்புவதற்காக, அவரின் குழந்தைப் பருவம் முதல் எடுக்கப்பட்ட ஆவணப்படம் ஆகும்.  

## வெளியீடு
இத்திரைப்படம் தமிழ் மற்றும் இந்தி மொழிகளில் 17 ஆகத்து, 2012 அன்று வெளியிடப்பட்டது. சிங்கப்பூரிலும் இந்தியாவிலும் இத்திரைப்படம் சுவாமி விவேகானந்தரின் 150 வது பிறந்த நாளையொட்டி வெளியிடப்பட்டது. 24 நவம்பர் 2012 ஆம் ஆண்டு இத்திரைப்படம் சிங்கப்பூர் பல்கலைக்கழகத்தில் திரையிடப்பட்டது. அதனை சிங்கப்பூரின் துணை முதல் மந்திரி தர்மன் சண்முகரத்தினம் பார்வையிட்டார். இத்திரைப்படம் கலவையான விமர்சனங்களைப் பெற்றது பெரும்பாலும் நேர்மறையான விமர்சனங்களைப் பெற்றிருந்தது.
# மதகொண்டப்பள்ளி


**மதகொண்டப்பள்ளி** (Mathagondapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியம், மதகொண்டப்பள்ளி ஊராட்சிக்கு உட்பட்ட ஒரு வருவாய் கிராமம் ஆகும்.  

## வரலாறு
இந்த ஊரில் உள்ள அத்தீஸ்வரர் கோவிலில் உள்ள போசள மன்னர் வீர விசுவநாதன் காலக் கல்வெட்டுன் படி இந்த ஊரின் பழையபெயர் மத்தகாமண்டன் பள்ளி என்று தெரியவருகிறது.  

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1148 வீடுகள் உள்ளன. கிராமத்தின் மொத்த மக்கள் தொகையானது 4979 ஆகும். இதில் ஆண்கள் எண்ணிக்கை 2514, பெண்களின் எண்ணிக்கை 2565 (51.5 %) என உள்ளது. கிராமத்தில் கல்விறிவு பெற்றவர்கள் 3324 (66.8 %) ஆவர்.  

## ஊரில் உள்ள வழிபாட்டுத் தலங்கள்
பாஸ்கரவெங்கட்ரமணசுவாமி கோயில்
# செல்வம்

**செல்வம்** என்பது ஓர் ஆணின் தமிழ் இயற்பெயர் ஆகும். தமிழ்ப் பண்பாடு காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.  

## குறிப்பிடத்தக்க நபர்கள்

### இயற்பெயர்
- க. செல்வம் இந்திய அரசியல்வாதி
- பி. செல்வம் இலங்கை துடுப்பாட்டக்காரர்
- செல்வா (இயக்குநர்), தமிழ் திரைப்பட இயக்குநர்
- செல்வம் அடைக்கலநாதன், இலங்கை அரசியல்வாதி
- சா. ஜே. வே. செல்வநாயகம் இலங்கை அரசியல்வாதி
- ஜோசப் செல்வம் (பி: 1940) மலேசிய எழுத்தாளர், ஆசிரியர்
- செல்வம் பெர்னாண்டோ இலங்கை நாடக நடிகை

### குடும்பப் பெயர்
- சிறில் செல்வம், நீதியரசர்
- செல்வம் சுரேஷ் குமார், சென்னை சூப்பர் கிங்ஸ் துடுப்பாட்டக்காரர்

## வேறு
- செல்வம் (1966 திரைப்படம்)
- செல்வம் (2005 திரைப்படம்)
- செல்வம் (2011 திரைப்படம்)
- என் செல்வம் 1985 திரைப்படம்
- தேடி வந்த செல்வம் 1958 ஆம் ஆண்டு வெளிவந்த தமிழ்த் திரைப்படம்
- நான் பெற்ற செல்வம்
- இந்திரா என் செல்வம் 1962 திரைப்படம்
- செல்வியின் செல்வம் 1968 திரைப்படம்
- பிள்ளைச் செல்வம் 1974 திரைப்படம்
- திருமதி செல்வம் தொலைக்காட்சித் தொடர்
- செல்வம் தொழில்நுட்பக் கல்லூரி
# ஆஷ்னா சவேரி



**ஆஷ்னா சவேரி** என்பவர் இந்திய திரைப்பட நடிகையும், மாடலுமாவார். இவர் தமிழ் மொழியில் வல்லவனுக்கு புல்லும் ஆயுதம் என்ற திரைப்படத்தின் மூலம் அறிமுகமானார். இனிமே இப்படித்தான், இவனுக்கு எங்கேயோ மச்சம் இருக்கு போன்ற படங்களில் நடித்துள்ளார்.  

## திரைப்படங்கள்
| ஆண்டு | படம் | கதாப்பாத்திரங்கள் | குறிப்பு |
| --- | --- | --- | --- |
| 2014 | *வல்லவனுக்கு புல்லும் ஆயுதம்* | வானதி |  |
| 2015 | *இனிமே இப்படித்தான்* | மகா |  |
| 2016 | *மீன் குழம்பும் மண் பானையும்* | பவித்ரா |  |
| 2017 | *பிரம்மா.காம்* | மணிசா |  |
| 2018 | *நாகேஷ் திரையரங்கம்* | பிரியா |  |
| *இவனுக்கு எங்கேயோ மச்சம் இருக்கு* | சுரேகா |  |  |
| 2019 | *டைடானிக்* | படபிடிப்பில் |  |

## ஆதாரங்கள்
# முத்தனஹள்ளி


**முத்தம்பட்டி** அல்லது **முத்தனஹள்ளி** ( Muthnahalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு, உட்பட்ட ஒரு வருவாய் கிராமம் ஆகும். வேப்பனபள்ளி சட்டமன்றத் தொகுதிக்கும் தொட்டதிம்மன அள்ளி ஊராட்சிக்கும் உட்பட்ட, இந்த ஊரானது இராயக்கோட்டை - கெலமங்கலம் சாலையில் அமைந்துள்ளது.  

## விளக்கம்
இந்த ஊரானது அரசு ஆவணங்களில் *முத்தனஹள்ளி* என்ற கன்னடப் பெயரால் குறிக்கப்படுகிறது. ஆனால் நடைமுறையில் அச்சொல்லுக்கு இணையான தமிழ் பெயரான *முத்தம்பட்டி* என்ற பெயரே பயன்பாட்டில் உள்ளது. இவ்வூரானது மாவட்டத் தலைநகரான கிருஷ்ணகிரியில் இருந்து 45 கி.மீ. தொலைவிலும், ஒசூரில் இருந்து 33 கி.மீ. தொலைவிலும் உள்ளது. இந்த ஊர் மக்களின் முதன்மைத் தொழில் வேளாண்மை ஆகும். அருகில் உள்ள தொடர்வண்டி நிலையம் இராயக்கோட்டை தொடர்வண்டி நிலையம் மற்றும் கெலமங்கலம் தொடர்வண்டி நிலையம் ஆகும்.  

## ஊரில் உள்ள கோயில்கள்
- தேடு கரகம் கோயில்
- திம்மராயசாமி கோயில்
# கவலை வேண்டாம்



**கவலை வேண்டாம்** என்பது 2016ல் வெளிவந்த தமிழ் நகைச்சுவைத் திரைப்படமாகும். இதனை டிகே எழுதி இயக்கியுள்ளார். இத்திரைப்படத்தில் ஜீவா (திரைப்பட நடிகர்), காஜல் அகர்வால், பாபி சிம்ஹா, சுனைனா (நடிகை) ஆகியோர் முக்கிய வேடத்தில் நடித்துள்ளனர்.  

லியோன் ஜேம்ஸ் இசையமைத்துள்ளார். படத்தொகுப்பு சுரேஷ்.  

## நடிகர்கள்

- ஜீவா (திரைப்பட நடிகர்) - அரவிந்த் பாஸ்கர்
- காஜல் அகர்வால் - திவ்யா
- பாபி சிம்ஹா - அர்ஜூன்
- சுனைனா (நடிகை) - தீபா
- ஆர். ஜே. பாலாஜி - நாட்டி
- பாலா சரவணன் - சதீஸ்
- மயில்சாமி (நடிகர்)
- ஜாங்கிரி மதுமிதா
- ராசி (நடிகை)
- சிறீரஞ்சினி
- மனோபாலா
- ஜோதிலட்சுமி
- யாசிகா ஆனந்த்

## ஆதாரங்கள்
# எல்ரெட் குமார்



**எல்ரெட் குமார்** என்பவர் இந்திய திரைப்பட இயக்குநரும், தயாரிப்பாளரும் ஆவார். ஆர்எஸ் இன்போடெயின்மெண்ட் எனும் தயாரிப்பு நிறுவத்தினை நடத்தி வருகிறார். இவர் 2012ல் *முப்பொழுதும் உன் கற்பனைகள் (திரைப்படம்)* (2012) திரைப்படத்தினை இயக்கியுள்ளார்.  

## திரைப்படங்கள்
### இயக்குநராக
| **ஆண்டு** | **படம்** | **குறிப்பு** |
| --- | --- | --- |
| 2012 | *முப்பொழுதும் உன் கற்பனைகள் (திரைப்படம்)* | } |

### தயாரிப்பாளராக

- *விண்ணைத்தாண்டி வருவாயா* (2010)
- *நடுநிசி நாய்கள்* (2011)
- *கோ* (2011)
- *வெப்பம் (திரைப்படம்)* (2011)
- *முப்பொழுதும் உன் கற்பனைகள்* (2012)
- *நீ தானே என் பொன்வசந்தம்* (2012)
- *யாமிருக்க பயமே* (2014)
- *யான்* (2014)
- *கோ 2* (2016)
- *கவலை வேண்டாம்* (2016)
- *வீரா* (2009)

## விமர்சனம்
எல்ரெட் குமாரின் தயாரிப்பில் உருவான யான் திரைப்படம், மிட்நைட் எக்ஸ்பிரஸ் என்ற ஹாலிவுட் திரைப்படத்தின் நகலென புகார் எழுந்தது. இதன் அடிப்படையில் யான் படத்தின் இயக்குநர் ரவி கே சந்திரனுக்கு நோட்டீஸ் அனுப்பினார்கள்.  

## ஆதாரங்கள்
# சக்ரி டொலெட்டி



**சக்ரி டொலெட்டி** (*Chakri Toleti*) என்பவர் ஓர் இந்திய அமெரிக்காராவார். இவர் இயக்குநர், நடிகர், திரைகதை ஆசிரியர் என பன்முகத் தன்மைக் கொண்டவர்.  

தமிழ் மற்றும் பாலிவுட் திரைப்படத்துறையில் பணியாற்றியுள்ளார்.  

பாலிவுட் திரைப்படத்துறையில் 2008ல் வெளிவந்த எ வென்னஸ்டே என்ற திரைப்படத்தினை 2009ல் *உன்னைப் போல் ஒருவன்* (2009) என்ற பெயரில் தமிழிலும், *ஈநாடு (திரைப்படம்)* (2009) என்ற பெயரில் தெலுங்கிலும் மறுஆக்கம் செய்தார். 2012ல் *பில்லா 2 (திரைப்படம்)* என்ற திரைப்படத்தினை இயக்கினார்.  
## திரைப்படங்கள்
### இயக்குநராக
| ஆண்டு | படம் | நடிகர்கள் | மொழி | குறிப்பு |
| --- | --- | --- | --- | --- |
| 2009 | *உன்னைப் போல் ஒருவன்* | கமல்ஹாசன் | தமிழ் |  |
| 2009 | *ஈநாடு (திரைப்படம்)* | தெலுங்கு |  |  |
| 2012 | *பில்லா 2 (திரைப்படம்)* | அஜித் குமார் | தமிழ் |  |
| 2018 | *வெல்கம் டூ நியூ யார்க்* | சோனாக்சி சின்கா | இந்தி |  |
| 2019 | *கொலையுதிர் காலம்* | நயன்தாரா | தமிழ் | } |

### நடிகராக
| ஆண்டு | படம் | நடிகர்கள் | மொழி | குறிப்பு |
| --- | --- | --- | --- | --- |
| 1983 | *சலங்கை ஒலி* | புகைப்படக் கலைஞர் | தெலுங்கு |  |
| 1985 | *சின்ன வீடு* | சக்ரவர்த்தி | தமிழ் |  |
| 1985 | *மயூரி* | மயூரியின் சகோதரன் | தெலுங்கு |  |
| 2008 | *தசாவதாரம் (2008 திரைப்படம்)* | சாய்ராம் | தமிழ் |  |
| 2012 | *பில்லா 2 (திரைப்படம்)* | அடியாள் | தமிழ் | } |

## ஆதாரங்கள்
# பாவா நச்சாடு



**பாவா நச்சாடு** என்பது 2001ல் வெளிவந்த தெலுங்கு திரைப்படமாகும். இதனை கே. எஸ். ரவிக்குமார் இயக்கியிருந்தார். இப்படத்தில் அக்கினேனி நாகார்ஜுனா, சிம்ரன், ரீமா சென் ஆகியோர் முக்கிய கதாப்பாத்திரத்தில் நடித்திருந்தனர். கீரவாணி இசையமைத்திருந்தார்.  
## நடிகர்கள்

- அக்கினேனி நாகார்ஜுனா அஜய்
- சிம்ரன் - மீனாட்சி
- ரீமா சென் - லஹரி
- சுமன் ரங்கநாதன் -சுமா
- தனிகில்லா பரணி
- மல்லிகார்ஜூனா ராவ்
- ம. சூ. நாராயணா
- சுதா
- ராஜா ரவீந்ரா
- ஜனார்த்தனன் மகரிசி
- ஆனந்த்
- மனோரம்மா
- ரஞ்சிதா
- கே. எஸ். ரவிக்குமார் (கௌரவத் தோற்றம்)

## ஆதாரங்கள்
# பென்டாபோரேன்(11)



**பென்டாபோரேன்(11)** (*Pentaborane(11*)) என்பது B<sub>5</sub>H<sub>11</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குறிப்பாக நன்றாக ஆராயப்பட்ட பென்டாபோரேன்(9) (B<sub>5</sub>H<sub>9</sub>) உடன் ஒப்பிடுகையில் பென்டாபோரேன்(11) தெளிவற்ற ஒரு போரான் ஐதரைடு தொகுதியாகக் கருதப்படுகிறது. நிடோ-பென்டாபோரேன்(9) சேர்மத்தைக் காட்டிலும் இரண்டு ஐதரசன் அணுக்கள் அதிகம் பெற்றுள்ள பென்டாபோரேன்(11) அராக்னோ தொகுதியைச் சேர்ந்த்து என வகைப்படுகிறது.  

## தயாரிப்பு

பல போரான் ஐதரைடு தொகுதிகளைப் போல பென்டாபோரேன்(11) சேர்மமும் டைபோரேனை வெப்பச் சிதைவுக்கு உட்படுத்தி தயாரிக்கப்படுகிறது. [B<sub>4</sub>H<sub>9</sub>] சேர்மத்தை போரான் டிரைபுரோமைடுடன் சேர்த்து சூடுபடுத்தி திட்டமிட்ட ஒரு தயாரிப்பு முறையிலும் இதை தயாரிக்கலாம். லூயிசு அமில மிகுதி ஐதரைடுகள் B<sub>5</sub>H<sub>11</sub> போன்ற சேர்மத்தைத் தயாரிக்க உதவும் முன்னோடிச் சேரமமான நிலையற்ற B<sub>4</sub>H<sub>8</sub>, சேர்மத்தைக் கொடுக்கின்றன:  

:[B<sub>4</sub>H<sub>9</sub>]<sup>-</sup> + BBr<sub>3</sub> → B<sub>4</sub>H<sub>8</sub> + HBBr<sub>3</sub><sup>-</sup>  
:2 B<sub>4</sub>H<sub>8</sub> → B<sub>5</sub>H<sub>11</sub> + "B<sub>3</sub>H<sub>5</sub>".
# இது நம்ம பூமி (திரைப்படம்)



**இது நம்ம பூமி {**ithu namma poomi**)** 1992 ல் வெளியான தமிழ்த் திரைப்படமாகும். இத்திரைப்படத்தை பி. வாசு<nowiki/>இயக்கியிருந்தார். இத்திரைப்படத்தின் முன்னணிக் கதாபாத்திரங்களில் கார்த்திக், குஷ்பு, ஆகியோர் நடித்திருந்தனர். ராதாரவி இத்திரைப்படத்தை தயாரித்திருந்தார். இத்திரைப்படத்திற்கு இசைஞானி இளையராஜா இசையமைத்திருந்தார். சூன் 5, 1992 ம் திகதி வெளியிடப்பட்டுள்ளது.  

## கதைச்சுருக்கம்
ஜெகநாதன் ஒரு (விஜயகுமார்) ஏழை . அவன் அவ்வூரில் உள்ள பணக்கார குடும்பத்து பெண்ணான நாகவள்ளியை (ஸ்ரீவித்யா) காதலிப்பதோடு இரகசியமாக திருமணமும் செய்கிறான். இதனால் நாகவள்ளியின் தந்தை மாரடைப்பினால் இறந்துபோக அவளுடைய சகோதரன் ரத்னவேலுக்கோ (ராதாரவி) இந்த அவமானத்தை பொறுத்துகொள்ள இயலாமல் போகின்றது. பின்னர் ஜெகநாதன் தனது கடின உழைப்பால் ரத்னவேலை போன்று பணக்காரனாக உயர்கின்றான். ஆனால் இவ்விருவரும் ஒருவரை ஒருவர் வெறுக்கின்றனர்.ஜெகநாதனுடைய மகன் கோபி (கார்த்திக்) அவனுடைய பாட்டியான பெரியநாயகியின் (காந்திமதி) அரவணைப்பில் வளர்வதுடன் தனது தாயை பார்க்கவும் வருகின்றான். அதன்பின்னர் நாகவள்ளி இறந்து போக, கோபி இரு குடும்பத்தையும் சேர்ப்பேன் என சபதமேற்கிறான். இதனை நிறைவேற்ற ரத்னவேலின் மகளான நளினியை (குஷ்பு) திருமணம் செய்வதென தீர்மானிக்கிறான். பின்னர் இரு குடும்பங்களும் இணைந்ததா எனபது மீதிக் கதை.  

## நடிகர்கள்

- கார்த்திக்-கோபி
- குஷ்பு-நளினி
- விஜயகுமார்- ஜெகநாதன்
- ராதா ரவி-ரத்னவேல்
- ஸ்ரீவித்யா-நாகவள்ளி (சிறப்புத் தோற்றம் )
- மனோரமா-வள்ளியம்மை
- நெப்போலியன்-மிராசுதர்
- எஸ். எஸ். சந்திரன்-வேதாச்சலம்
- வெண்ணிற ஆடை மூர்த்தி- இசை கல்லூரி பேராசிரியர்
- சுமித்ரா-சுகண்யா
- ரொக்கி-உதயமூர்த்தி
- பாண்டு
- வாசு விக்ரம்-குமாரவேல்
- ராஜேஷ் குமார்-சுந்தரவேல்
- ஹர்சவர்த்தன்
- உதய் பிரகாஷ்
- காந்திமதி-பெரியநாயகி
- ஒரு விரல் கிருஷ்ணா ராவோ
- மார்த்தாண்டம்
- தளபதி தினேஷ்
- சக்தி வாசுதேவன்

## இசை
இத்திரைப்படத்திற்கான இசையை இசைஞானி இளையராஜா அமைத்துள்ளார். இத்திரைப்படத்தின் பாடல்வரிகளை வாலி எழுதியுள்ளார்.
# ருத்தேனியம் போரைடு



**ருத்தேனியம் போரைடுகள்** (*Ruthenium borides*) என்பவை ருத்தேனியம் மற்றும் போரான் தனிமங்கள் சேர்ந்து உருவாகும் சேர்மங்கள் ஆகும். அதிக கடினத்தன்மை இத்தகைய சேர்மங்களின் சிறப்புப் பண்பாகும். கடினத்தன்மையை அளவிட பயன்படுத்தப்படும் விக்கர்சு கடினத்தன்மை சோதனையில், RuB2 மற்றும் Ru2B3 நிலை சேர்மங்கள் பகுதிப் பொருள்களாக உள்ள மெல்லிய படச்சுருள்களில் ருத்தேனியம் போரைடுகளின் கடினத்தன்மை மதிப்பு HV = 50 கிகா பாசுக்கல் ஆகும் . இந்த மதிப்பு மொத்தமாக உள்ள RuB2 அல்லது Ru2B3 சேர்மங்களைக் காட்டிலும் கணிசமான அளவு அதிகமாக உள்ளது. ஆனால் அதை தனித்தனியாக உறுதிப்படுத்த வேண்டும், மீக்கடின பொருட்கள் மீதான அளவீடுகள் உள்ளார்ந்த அளவில் கடினமானவையாகும்.  

உதாரணமாக தொடர்புடைய பொருளான இரேனியம் டைபோரைடு சேர்மத்தின் தீவிர கடினத்தன்மை குறித்த ஆரம்ப அறிக்கையானது மிகவும் நம்பிக்கையுடன் இருக்கலாம் எனக் கருதப்படுவது கவனிக்கத்தக்கது was probably too optimistic..  

## கட்டமைப்பு
இரேனியம் டைபோரைடின் கட்டமைப்பைப் போன்று ருத்தேனியம் டைபோரைடும் அறுங்கோணக் கட்டமைப்பில் இருக்கும் எனக் கருதப்பட்டது . ஆனால் பின்னர் இது செஞ்சாய்சதுரக் கட்டமைப்பில் உள்ளதாக உறுதி செய்யப்பட்டது .
# இனிமே இப்படித்தான்



*இனிமே இப்படித்தான்* என்பது 2015 ல் வெளிவந்த தமிழ் காதல் திரைப்படமாகும். இதனை லொள்ளு சபா புகழ் முருகானந்தம் இயக்கினார்.  

சந்தானம், ஆஷ்னா சவேரி, அகிலா கிசோர் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படம் நல்ல விமர்சனங்களைப் பெற்றது.  

## நடிகர்கள்

- சந்தானம் சீனு
- அகிலா கிசோர் அகிலா
- ஆஷ்னா சவேரி மகா
- தம்பி ராமையா உலகநாதன்
- விடிவி கணேஷ் சந்திர
- ஆடுகளம் நரேன் ஏகாம்பரம்
- பிரகதி பவானி
- FEFSI விஜயன் மேஜர் சந்திரகாந்த்
- சிறீரஞ்சினி அகிலா அம்மா
- வித்யுலேகா ராமன்
- கருணாகரன்
- கோமல் சர்மா
- அபிசேக் வினோத்

## ஆதாரங்கள்
# அன்னை காளிகாம்பாள் (திரைப்படம்)


**அன்னை காளிகாம்பாள்** (*Annai Kaligambal*) என்பது 2003 ஆண்டைய இந்திய இருமொழி பக்தி திரைப்படமாகும். இதை ராம நாராயணன் எழுதி இயக்கினார். இப்படத்தில் முதன்மைப் பாத்திரத்தில் ரம்யா கிருஷ்ணன் அனு பிரபாகர் மற்றும் லிவிங்ஸ்டன்னுடன் இணைந்து நடித்தார். இவர்களுடன் ஜெயந்தியும் நடித்துள்ளார். இப்படத்துக்கு தேவா இசையமைத்துள்ளார். இப்படம் 2003 சனவரியில் வெளியானது. இப்படம் ஒரே சமயத்தில் தமிழ் மற்றும் கன்னடத்தில் எடுக்கப்பட்டது. கன்னடத்தில் **ஸ்ரீ காளிகாம்பா** என்ற பெயரில் எடுக்கப்பட்ட இப்படத்தில் வினோத் ஆல்வா மற்றும் டென்னிஸ் கிருஷ்ணா ஆகியோர் லிவிங்ஸ்டன் மற்றும் வெண்ணிற ஆடை மூர்த்தி ஆகியோருக்கு மாற்றாக நடித்தனர். கன்னடப் பதிப்பானது இந்தியில் *மா துர்கா திவ்யா ஹாத்* என்றும் தெலுங்கில் *அல்லரி கஜேந்த்ரா* என்றும் மொழிமாற்றம் செய்யப்பட்டது.  

## நடிகர்கள்
- ரம்யா கிருஷ்ணன் - காளிகாம்பாள் (கன்னடத்தில் ஸ்ரீ காளிகாம்பா)/ பார்வதி (இரட்டை வேடம்)
- அனு பிரபாகர் - ஈஸ்வரி
- லிவிங்ஸ்டன் - மது (தமிழ்)
- வினோத் ஆல்வா - மது (கன்னடம்)
- சத்திய பிரகாஷ் - மந்திர மூர்த்தி
- வெண்ணிற ஆடை மூர்த்தி - நாச்சியப்பன் (தமிழ்)
- டென்னிஸ் கிருஷ்ணா - நாச்சியப்ப கவுடா (கன்னடம்)
- ஜெயந்தி , பட்டமங்கலம் ரங்கநாயகி / பழையனூர் நீலி
- ஜோதிலட்சுமி - ஆரவள்ளி
- மின்னல் தீபா - கற்பகம்
- பப்லு பிரித்திவிராஜ் - சிறப்புத் தோற்றம்

## இசை
- ஓம்தன நம்தன - அனுராதா ஸ்ரீராம்
- சங்கு புஷ்பம் - சுவர்ணலதா
- பச்சை பச்சை - தேவி, சுவர்ணலதா
- கணே கணே - மாணிக்க விநாயகம்
- ராம ஜெயம் - குழு
- அம்மன் நாட்டியம் - இசைக்கருவி
# செம (திரைப்படம்)



**செம** (*Sema*) 2018 இல் வெளியான தமிழ் நகைச்சுவை நாடகத் திரைப்படமாகும். இத்திரைப்படம், பாண்டிராஜ் தயாரிப்பில் வள்ளிகாந்தனின் இயக்கத்தில் உருவானது. ஜி. வி. பிரகாஷ் குமார் மற்றும் அர்த்தனா பினு இருவரும் முக்கிய கதாபாத்திரங்களில் நடித்துள்ளனர். ஜி. வி. பிரகாஷ் குமார் இசையமைக்க, ஒளிப்பதிவாளராக விவேக் ஆனந்த் பணியாற்றிய இப்படத்தின் தயாரிப்பு 2017 இன் ஆரம்பகாலத்தில் தொடங்கியது.  

## நடிப்பு
- ஜி. வி. பிரகாஷ் குமார் - குழந்தைவேலு
- அர்த்தனா பினு - மகிழினி
- யோகி பாபு - ஓமகுண்டம், குழந்தைவேலுவின் நண்பன்
- மன்சூர் அலி கான் - அட்டாக் பாலு, மகிழினியின் தந்தை
- சுஜாதா சிவகுமார் -ஆரவல்லி, குழந்தைவேலுவின் தாய்
- கோவை சரளா - மகிழினியின் தாய்
- காயத்திரி ரேமா - காயத்ரி
- அசிசி கிப்சன் - கெவின்
- ஜனா - ஜெமினி கணேசன்
- தீபா சங்கர் - பழனி
# எல்-செலக்ட்ரைடு



**எல்-செலக்ட்ரைடு** (*L-selectride*) என்பது C<sub>12</sub>H<sub>28</sub>BLi என்ற மூலக்கூற்று வாய்ப்பாட்டால் விவரிக்கப்படும் ஒரு கரிமபோரேன் ஆகும். கரிம வேதியியலில் இதுவோர் ஒடுக்கும் முகவராகப் பயன்படுத்தப்படுகிறது. கீட்டோன் ஒடுக்க வினை இதற்கு உதாரணமாகும். சிட்ரைக்னைன் என்ற ஆல்கலாய்டு தயாரிக்க உதவும் ஓவர்மான் தொகுப்பு வினையில் இவ்வினை ஒரு பகுதியாகும்  

.  

சில சூழ்நிலைகளில் மட்டும் எல்-செலக்ட்ரைடு சில தேர்ந்தெடுக்கப்பட்ட ஈனோன்களை இணை அணுக்கருகவர் கூட்டுவினையில் ஐதரைடை இணைப்பதன் மூலம் ஒடுக்கம் செய்கிறது. இதனால் கார்பனைல் கார்பன் தொடர்புடைய β- நிலையில் பெரிய ஐதரைடு வினையாக்கி இடக்காரணி தடையை சந்திக்க நேர்கிறது. எல்-செலக்ட்ரைடானது கார்பனைல் குழுக்களை 1,2-நடைமுறையில் முப்பரிமான தேர்வுடன் ஒடுக்குகிறது. மீண்டும் இங்கும் ஐதரைடு மின்னாக்கியின் இடக்காரணி இயல்பு முன் நிற்கிறது  

என்-செலக்ட்ரைடும் கேல்-செலக்ட்ரைடும் எல்-செலக்ட்ரைடுடன் தொடர்புடைய சேர்மங்களாகும். ஆனால் இவற்றில் நேர்மின் அயனியாக இருக்கும் இலித்தியத்திற்குப் பதிலாக அவற்றில் முறையே சோடியமும் பொட்டாசியமும் நேர்மின் அயனிகளாக உள்ளன. இவ்வினையாக்கிகள் சில வேளையில் மாற்றாகவும் பயனாகின்றன. உதாரணமாக கனிம வேதியியலில் சோடியம் இரசக்கலவைக்குப் பதிலாக எல்-செலக்ட்ரைடு பயன்படுத்தப்பட்டது.  

ஆப்ரிபிடேண்டு என்ற வாந்தியடக்கி மருந்திலும் எல்-செலக்ட்ரைடு பயன்படுத்தப்படுகிறது.
# வண்ண வெளவால்



**வண்ண வௌவால்** (painted bat) ("*Kerivoula picta*) வெஸ்பெரிடிலியோனிடே குடும்பத்தை சார்ந்த மாலைநேர வௌவால் ஆகும்.  

இந்த வகை வௌவால்கள் பங்களாதேஷ், புரூணை, பர்மா, கம்போடியா, சீனா, இந்தியா, இந்தோனேசியா, மலேசியா, நேபாளம், இலங்கை, தாய்லாந்து மற்றும் வியட்நாம் போன்ற நாடுகளில் காணப்படுகிறது. இது வறண்ட வனப்பகுதிகளில் பரவலாக காணப்படுகிறது.  

## உடல் அமைப்பு

இதன் உடல் மற்றும் வால் பகுதி ஒரே அளவில் இருக்கும். இதன் உடல் மற்றும் வால் பகுதியின் நீளம் 3 முதல் 5.5.செ.மீ. வரை காணப்படுகிறது. இறக்கையின் அளவு 18 முதல் 30செ.மீ. வரையிலும், இதன் நிறை தோராயமாக 5 கிராம் வரை இருக்கும். "*கெரிவோலா பிக்டா*" வகை வௌவால் அடர்ந்த ஆரஞ்சு நிறத்தில் உள்ளது. இதன் இறக்கைகள் கருப்பு நிறத்திலும், விரல்கள் ஆரஞ்சு நிறத்திலும் இருக்கும். பலவகையான வௌவால்களுக்கு இடையில் இவைகள் மிகவும் பலவீனமாகவும், சுருள் முடியுடனும், புனல் வடிவ காதுகளுடன் காணப்படுகின்றன. இதற்கு 38 பற்கள் உள்ளன. இதன் காதுகள் நீளமாகவும், வெளிப்படைத்தன்மையுடனும் காணப்படுகிறது. வாய்பகுதி முடியுடன் காணப்படும். வயதான வௌவால்கள் பெண் வௌவால்களை விட நிறத்தில் சிறந்து காணப்படும்.  

## பண்புகள்

இவ் வகை விலங்குகளின் ஒரு பகுதி, பழகிய மரப்பொந்துகள், வாழை மரத்தின் இலைகள், குடிசையின் மேற்பகுதியில் வாழும் தன்மை கொண்டது. வண்ண வௌவால்கள் பெரும்பாலும் தன் இணையுடன் இருக்கும். இது பகற்பொழுதில் தலைகீழாக தொங்கிய நிலையில் மந்தமாகவே காணப்படும்.
# எக்சாபோரேன்


**எக்சாபோரேன்** (*Hexaborane*) என்பது (B<sub>6</sub>H<sub>10</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எக்சாபோரேன்(12) என்ற சேர்மத்திலிருந்து பிரித்தறிவதற்காக, **எக்சாபோரேன்(10)** (*Hexaborane(10*)) என்ற பெயராலும் இச்சேர்ம்ம் அழைக்கப்படுகிறது. நிறமற்ற நீர்ம்மாகவும் காற்றில் நிலைப்புத்தன்மையற்றும் இச்சேர்மம் காணப்படுகிறது .  

## தயாரிப்பு

பென்டாபோரேன்(11) சேர்மத்தை புரோமினேற்றம் செய்து பின்னர் புரோட்டான் நீக்கம் அல்லது புரோமைடு நீக்கம் செய்து [BrB5H7]− அயனி உருவாக்கப்படுகிறது. இந்த எதிர்மின் அயனித் தொகுதி டைபோரேனுடன் சேர்த்து ஒடுக்கப்பட்டு நடுநிலை வேதிப்பொருள் தயாரிக்கப்படுகிறது :  

:K[BrB<sub>5</sub>H<sub>7</sub>] + 1/2 B<sub>2</sub>H<sub>6</sub> → KBr + B<sub>6</sub>H<sub>10</sub>.  

பென்டாபோரேன்(11) சேர்மத்தை வெப்பச் சிதைவுக்கு உட்படுத்தியும் இதைத் தயாரிக்கலாம்.  

## வினைகள்

B6H10 சேர்மத்தை புரோட்டான் நீக்கம் செய்து [B6H9]− அயனியையும் அல்லது B6H10 சேர்மத்தை புரோட்டானேற்றம் செய்து [B6H11]+.அயனியையும் பெறமுடியும் .
# டைபோரேன்(4)


**டைபோரேன்(4)** (*Diborane(4)*) என்பது B<sub>2</sub>H<sub>4</sub> என்ற மூலக்கூற்று வாய்ப்பாட்டால் விவரிக்கப்படும் சடுதியில் தோன்றி மறைகின்ற ஒரு கனிம வேதியியல் சேர்மமாகும். அணுநிலை புளோரினைப் பயன்படுத்தி டைபோரேன்(6) சேர்மத்திலிருந்து இரண்டு ஐதரசன் அணுக்களை இழுத்தெடுத்து டைபோரேன்(4) தயாரிக்கப்படுகிறது. ஒளி அயனியாக்க நிறை நிறமாலையியல் செயல்முறையின் மூலம் இச்சேர்மத்தை கண்டறியலாம்.  

இரண்டு ஐதரசன் அணுக்கள் இரண்டு போரான் அணுக்களுடன் மும்-மைய இரு எலக்ட்ரான் பிணைப்பு மூலம் பாலம் அமைக்கப்பட்ட கட்டமைப்பு இருக்குமென கணக்கீடுகள் கணிக்கின்றன. கூடுதலாக இரண்டு போரான் அணுக்களுக்கிடையில் 2- மையம், 2-எலக்ட்ரான் பிணைப்பும் ஒரு விளிம்புநிலை ஐதரசன் அணு ஒவ்வொரு போரான் அணுவுடனும் பிணைக்கப்பட்டிருக்கும்.  

நிலையான டைபோரேன்(4) வழிப்பெறுதிகள் பல இருப்பதாக அறியப்படுகிறது.
# போரேன் மூவிணைய-பியூட்டைலமீன்



**போரேன் மூவிணைய-பியூட்டைலமீன்** (*Borane tert-butylamine*) என்பது மூவிணைய பியூட்டைலமீன் மற்றும் போரேன் ஆகியவற்றைக் கொண்டு தயாரிக்கப்படும் அமீன் போரேன் அணைவு வழிப்பெறுதியாகும். இச்சேர்மம் ஒரு நிறமற்ற திண்மமாகும்.  

## தயாரிப்பு

மூவிணைய பியூட்டைலமோனியம் குளோரைடுடன் சோடியம் போரோ ஐதரைடைச் சேர்த்து வினைபுரியச் செய்தால் போரேன் மூவிணைய-பியூட்டைலமீன் உருவாகிறது :  

t-BuNH3Cl + NaBH4 → t-BuNH2BH3 + H2 + NaCl  

## பயன்கள்

கரிமத் தொகுப்பு வினைகளில் போரேன் மூவிணைய-பியூட்டைலமீன் சேர்மத்தைப் பயன்படுத்தி ஆல்டிகைடுகள், கீட்டோன்கள், ஆக்சைம்கள் மற்றும் இமின்கள் உள்ளிட்ட வினைக்குழுக்களின் தெரிவு செய்யப்பட்ட ஒடுக்க வினைகள் மேற்கொள்ளப்படுகின்றன  
புகைப்பட வேதியியல் செயல்முறையில் இ-4 செயல்முறையில் போரேன் மூவிணைய-பியூட்டைலமீன் பயன்படுத்தப்படுகிறது.
# ஒரு கிடாயின் கருணை மனு



**ஒரு கிடாயின் கருணை மனு** (Oru Kidayin Karunai Manu) 2017 ஆம் ஆண்டு வெளியான தமிழ்த் திரைப்படம். சுரேஷ் சங்கையா எழுதி இயக்கிய இந்தத் திரைப்படத்தில் விதார்த் , ரவீனா ரவி ஆகியோர் முக்கியக் கதாப்பாத்திரத்தில் நடித்தனர். எராசு இன்டர்நேஷனல் நிறுவனம் தயாரித்த இந்தத் திரைப்படம் விமர்சகர்களிடம் சிறந்த படம் என்ற பாராட்டுகளைப் பெற்றது.  
## கதைச்சுருக்கம்
புதியதாக திருமணம் ஆன நாயகன் ராமமூர்த்தி (விதார்த்). அவர் தன் குடும்பத்தினர் மற்றும் ஊர் மக்களுடன் ஆட்டுக் கிடாயைப் பலியிட்டுக் குலதெய்வத்துக்கு நேர்த்திக்கடன் செலுத்த சரக்குந்தில் கிளம்புகின்றனர். பயண வழியில் தாங்கள் செய்யாத விபத்துக் கொலையை தாங்கள் செய்ததாக கருதும் அம்மக்கள். அதை மறைக்கச் செய்யும் குளறுபடிகள் அதனால் ஏறபடும் விளைவுகளே படத்தின் கதை  

## நடிகர்கள்
- விதார்த் - ராமமூர்த்தி
- ரவீனா ரவி - சீதா
- ஜெயராஜ் பெரியமாயத்தேவர் - சீதாவின் தந்தை
- ஜார்ஜ் மரியான் - வழக்கறிஞர் வாசுதேவன்
- ஹலோ கந்தசாமி - அரும்பா
- கிருஷ்ணமூர்த்தி
- கே.ஜி. மோகன் - செவல்

## இசை
இசையமைப்பாளர் ஆர். ரகுராம்  

பாடலாசிரியர்கள் வேல்முருகன், வி.குருநாதன்  
| 1 | எங்கோ இருக்குற | வி.எம்.மகாலிங்கம் | 2.58 |  |
| --- | --- | --- | --- | --- |
| 2 | கொலைச்சிந்து | ஹலோ கந்தசாமி | 3.31 |  |
| 3 | நான் கெட்ட கேடு | எம்.எஸ்.நேரு | 2.01 | } |

## தயாரிப்பு
ஜூலை 2015 இல் இயக்குநர் மணிகண்டனின் உதவி இயக்குநர் சுரேஷ் சங்கையா ஒரு கிடாயின் கருணை மனு என்ற திரைப்படத்தை இயக்கப்போவதாக தகவல் வெளியானது. பிப்ரவரி 2016 இல் நடிகர் விதார்த் கதாநாயகனாக நடிக்கும் அறிவிப்பு வெளியானது. எராசு இன்டர்நேஷனல் தயாரிப்பில் ஏப்ரல் 2016 இல் படப்பிடிப்பு துவங்கியது. பல திரைப்படங்களில் பின்னணிக் குரல் கொடுத்த ரவீனா ரவி இப்படத்தின் கதாநாயகியாகத் தேர்வு செய்யப்பட்டார். "கடவுளுக்கு காணிக்கையாக வெட்டப்படும் ஆட்டை மையமாகக் கொண்டு அதன் பார்வையில் சொல்லப்பட்டுள்ள கதை" என இயக்குநர் குறிப்பிடுகிறார். ராஜபாளையம் மற்றும் அருப்புக்கோட்டை சுற்றுவட்டாரப் பகுதிகளில் இப்படத்தின் படப்பிடிப்பு நடைபெற்றது.  

2016 ஆம் ஆண்டில் படக்குழு பெர்லின் திரைப்படத் திருவிழாவிற்கு அனுப்பியது. 2017 ஆம் ஆண்டு நடைபெற்ற 15 ஆவது சென்னை சர்வதேச திரைப்படவிழாவில் இந்தத் திரைப்படம் சிறந்த தமிழ்படமாகத் தேர்வு செய்யப்பட்டது.  

## வரவேற்பு
இது 02 சூன், 2017 ல் வெளியாகி சினிமா விமர்சகர்களின் பாராட்டைப் பெற்றது.
# நேக்டு நியூஸ்



**நேக்டு நியூஸ்** (தமிழ்:நிர்வாண செய்தி) என்பது கனடா செய்தி மற்றும் பொழுதுபோக்கு நிகழ்ச்சியாகும். இந்த தயாரிப்பு நிறுவனம் கனடாவில் டொரொண்டோவில் அமைந்துள்ளது. வாரத்திற்கு ஆறு புதிய தினசரி நிகழ்ச்சிகள் போடப்படுகின்றன. அவை சுமார் 22 நிமிட நீளமாகும். பெண் செய்தி வாசிப்பாளர்கள் நிர்வாணமாக செய்திகளை வாசிக்கிறார்கள். அதில் பொழுதுபோக்கு, விளையாட்டு, திரைப்படங்கள், உணவு ஆகியவற்றைப் பற்றியும் செய்திகள் உள்ளன.  

நேக்டு நியூஸ் தொலைக்காட்சி பதிவு செய்யப்பட்ட செய்தி நிகழ்ச்சியாக பல்வேறு நாடுகளில் ஒளிபரப்படுகிறது.  

## ஆதாரங்கள்
# திருக்குறள் மொழிபெயர்ப்பு பட்டியல்



திருக்குறள், குறள் என்றும் அழைக்கப்படுகிறது, உலகில் பரவலாக மொழிபெயர்க்கப்பட்ட நூல்களில் ஒன்றாக இது கருதப்படுகிறது. 2014 வரையில், இந்த நூல் 82 மொழிகளில் மொழிபெயர்க்கப்பட்டுள்ளது. ஆங்கில மொழியில் மட்டும் இதுவரை 57 பதிப்புகள் கிடைக்கின்றன.  

## மொழிபெயர்ப்புகளின் அட்டவணை
| எண் | மொழி | முதல் மொழிபெயர்ப்பு ஆண்டு | மொழிபெயர்ப்புகள் (2015ம் ஆண்டு வரை) |  |
| --- | --- | --- | --- | --- |
| 1. | அரபு | 1976 | 2 |  |
| 2. | வங்காளம் | 1939 | 4 |  |
| 3. | சீனம் | 1967 | 2 |  |
| 4. | செக் | 1952 | 1 |  |
| 5. | டச்சு | 1964 | 1 |  |
| 6. | ஆங்கிலம் | 1794 | 58 |  |
| 7. | பிஜி | 1964 | 2 |  |
| 8. | ஃபின்னிஷ் | 1972 | 1 |  |
| 9. | பிரெஞ்சு | 1767 | 18 |  |
| 10. | ஜெர்மன் | 1803 | 8 |  |
| 11. | குஜராத்தி | 1931 | 3 |  |
| 12. | இந்தி | 1924 | 19 |  |
| 13. | ஜப்பானிய மொழி | 1981 | 2 |  |
| 14. | கன்னடம் | 1940 | 8 |  |
| 15. | கொங்கனி | 2002 | 1 |  |
| 16. | கொரியன் | 2 |  |  |
| 17. | லத்தீன் | 1730 | 3 |  |
| 18. | மலாய் | 1964 | 3 |  |
| 19. | மலையாளம் | 1595 | 21 |  |
| 20. | மணிப்புரியம் | 2012 | 1 |  |
| 21. | மராத்தி | 1948 | 1 |  |
| 22. | ஒடியா மொழி | 1978 | 5 |  |
| 23. | போலிஷ் | 1958 | 2 |  |
| 24. | பஞ்சாபி | 1983 | 2 |  |
| 25. | ராஜஸ்தானி | 1982 | 1 |  |
| 26. | ரஷ்ய மொழி | 1963 | 4 |  |
| 27. | சமஸ்கிருதம் | 1922 | 6 |  |
| 28. | சௌராஷ்டிரா | 1980 | 1 |  |
| 29. | சிங்களம் | 1961 | 2 |  |
| 30. | ஸ்வீடிஷ் | 1971 | 1 |  |
| 31. | தெலுங்கு | 1877 | 14 |  |
| 32. | உருது | 1965 | 2 | } |
# சுதானோட்டி மாவட்டம்



**சுதானோட்டி மாவட்டம்** (பாக்கித்தானிலுள்ள ஆசாத் காசுமீரின் எட்டு மாவட்டங்களில் ஒன்றாகும். சுதாநட்டி என்ற பெயராலும் இம்மாவட்டத்தை அழைக்கிறார்கள் . அட்சரேகை 33 ° 42 '54 "வடக்கு, தீர்க்கரேகை 73 ° 41' 9" கிழக்கு என்ற அடையாள அளபுருக்களில் பாக்கித்தானின் தலைநகரான இசுலாமாபாத்திலிருந்து 90 கி.மீ. தொலைவில் இம்மாவட்டம் அமைந்துள்ளது. ஆசாத் பட்டன் சாலை வழியாக ராவல்பிண்டி மற்றும் இசுலாமாபாத் நகரங்களுடன் சுதானோட்டி இணைக்கப்பட்டுள்ளது.  

பல்லந்தரி, பலூச்சு, மேங்கு, திராக்கேல் என்ற நான்கு தாலுகாக்களாக சுதானோட்டி மாவட்டம் பிரிக்கப்பட்டுள்ளது. மாவட்டத்தின் தலைமையிடமாக பல்லந்தரி நகரம் இயங்குகிறது. கடல்மட்டத்திலிருந்து 1372 மீட்டர் உயரத்திலும், அசாத் பட்டன் வழியாக ராவல்பிண்டி நகரிலிருந்து 97 கிலோமீட்டர் தொலைவிலும் இந்நகரம் அமைந்துள்ளது. சுதானோட்டி மாவட்டம் ராவலாக்கோட்டு நகரத்துடன் 64 கி.மீ. நீளமான சாலை வழியாக இணைக்கப்பட்டுள்ளது.  

## வரலாறு
கிழக்கு ஈரானிய மக்கள் இனத்தைச் சேர்ந்த நவாப் யாசி கான் சுதானோட்டி மண்டலத்தை தோற்றுவித்ததாக நம்பப்படுகிறது. இப்பகுதியிலிருந்தவர்களுடன் போரிட்டு தாக்கி விரட்டியடித்துவிட்டு அப்பகுதிக்கு சுதானோட்டி என்று பெயரிட்டார். வீரம் என்பதை அடையாளப்படுத்தும் பெயராக சுதன் கருதப்பட்டதால் சுதானோட்டி என்ற பெயரை இவர் எடுத்துக் கொண்டார்
# கார்போரைன்

**கார்போரைன்** (*Carboryne*) என்பது B<sub>10</sub>C<sub>2</sub>H<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஆர்த்தோ-கார்போரேனின் நிலைப்புத்தன்மை இல்லாத வழிப்பெறுதியாகும். 1,2-டை ஐதரிடோ-ஆர்த்தோ-கார்போரேன் என்றும் இதை அழைக்கலாம். மூல ஆர்த்தோ-கார்போரேனிலுள்ள சி2 அலகில் ஐதரசன் அணுக்கள் இங்கு இல்லை. ஐசோலோபால் கொள்கையுடன் கூடிய பென்சைன் சேர்மத்தை இச்சேர்மம் ஒத்திருக்கிறது.1990 ஆம் ஆண்டில் முதன்முதலாக ஒரு கார்போரைன் சேர்மம் ஆர்த்தோ-கார்போரைனிலிருந்து உற்பத்தி செய்யப்பட்டது. டெட்ரா ஐதரோபியூரானில் கார்பனுடன் இணைக்கப்பட்டிருந்த ஐதரசன் அணுக்கள் என்- பியூட்டைல் இலித்தியத்தால் நீக்கப்படுகின்றன. விளைபொருளாக விளையும் இலித்தியம் ஈரெதிர்மின் அயனி 0 ° செல்சியசு வெப்பநிலையில் புரோமினுடன் வினைபுரிந்து புரோமோ ஒற்றை அயனியாக உருவாகிறது  

:  

வினைக் கலவையை 35° செல்சியசு வெப்பநிலைக்கு சூடுபடுத்தினால் கார்போரைன் வெளிவிடப்படுகிறது. பொருத்தமான டையீன்களைப் பயன்படுத்தி பின்னர் இது சேகரிக்கப்படுகிறது.  

:  

ஆந்தரசீன் போல (திரிப்டைசின் போன்ற மூலக்கூறை தருவதற்கு) மற்றும் பியூரான் 10 முதல் 25% அளவு வேதியியல் விளைச்சல் கிடைக்கும். மேற்கண்ட நடைமுறையை ஏற்றுக் கொள்ளும் போது கார்போரைன்கள் ஆல்கைன்களுடன் வினைபுரிந்து பென்சோகார்போரேன்களைக் கொடுக்கின்றன. ஆர்த்தோ-கார்போரேன் என்– பியூட்டைல் இலித்தியத்துடன் சேர்ந்து முன் கூறப்பட்டது போல புரோட்டான் நீக்கம் செய்யப்படுகிறது. பின்னர் டைகுளோரோ-டை(டிரைபீனைல் பாசுபினோ) நிக்கலில் இருந்து நிக்கல் ஒருங்கிணைவு கார்போரைனாக மாறுகிறது. இச்சேர்மம் 3-எக்சைனுடன் ஓர் ஆல்கைல் முப்படியாக்க வினையில் ஈடுபட்டு பென்சோகார்போரேனைக் கொடுக்கிறது.  

:  

பென்சீன் வளையத்தில் கணிசமான பிணைப்பு நீள திருத்தங்கள் வெளிப்படுவதாக இச்சேர்மத்தைக் குறித்த எக்சுகதிர் விளிம்பு விளைவு பகுப்பாய்வு அரோமாட்டிக் பண்பை விலக்குகிறது என தெரிவிக்கிறது. (164.8 பைக்கோமீட்டர் முதல் 133.8 பைக்கோமீட்டர் வரை)